Øyvind Anker
Store norske leksikon,Kunst og estetikk,Kulturinstitusjoner,Bibliotek
Øyvind Anker var en norsk bibliotekar, musikk-, litteratur- og teaterhistoriker. Han var universitetsbibliotekar ved Universitetsbiblioteket i Oslo i perioden 1936–1974, hvor han bygde opp Bjørnson-arkivet og Teaterhistorisk samling.
Anker er medutgiver av Rikard Nordraaks samlede verker (1942) og flere samlinger Bjørnson-brev. Han utgav tre samlinger Ibsen-brev og en biografi om Karoline Bjørnson (1982). Anker skrev også teaterhistoriske arbeider og var medredaktør av flere oppslagsverker, blant annet Norsk biografisk leksikon (bind 13–19, 1957–1983). Les mer i Store norske leksikon Øyvind Anker i Norsk biografisk leksikon bibliotek bibliotekar Litteratur Haukaas, Kaare: Øyvind Anker, 1984 (bibliografi)